
KĖDAINIŲ RAJONO SAVIVALDYBĖS MERAS

POTVARKIS
DĖL SUTIKIMO ĮKEISTI VALSTYBINĖS ŽEMĖS KĖDAINIŲ M., 
J. BASANAVIČIAUS G. 93, NUOMOS TEISĘ, KARTU ĮKEIČIANT PASTATUS IR STATINIUS ŽEMĖS SKLYPE

2024 m. rugpjūčio 1 d. Nr. MP1-405
Kėdainiai

Vadovaudamasis Lietuvos Respublikos civilinio kodekso 4.206 straipsnio 4 dalimi, Lietuvos Respublikos vietos savivaldos įstatymo 7 straipsnio 9 punktu, 25 straipsnio 5 dalimi, 27 straipsnio 2 dalies 29 punktu, Lietuvos Respublikos žemės įstatymo 7 straipsnio 1 dalies 2 punktu, 32 straipsnio 6 dalies 3 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 54 punktu ir atsižvelgdamas į UAB „Kėdbusas“ 2024 m. liepos 26 d. prašymą Nr. SD-144 „Išduoti sutikimą įkeisti valstybinės žemės nuomos sutartį“:
1.Išduodu UAB „Kėdbusas“ (kodas 161229484) sutikimą įkeisti „Swedbank“, AB (kodas 112029651) valstybinės žemės nuomos teisę į 1,4773 ha valstybei nuosavybės teise priklausantį ir Kėdainių rajono savivaldybės patikėjimo teise valdomą žemės sklypą, kadastro                    Nr. 5333/0005:82, unikalus Nr. 4400-2038-7502, esantį Kėdainių m., J. Basanavičiaus g. 93, išnuomotą pagal 2022 m. rugsėjo 14 d. valstybinės žemės sklypo nuomos sutartį                                               Nr. 9SŽN-363-(14.9.55.), kartu įkeičiant išnuomotame žemės sklype esantį UAB „Kėdbusas“ nuosavybės teise valdomą pastatą – stotį, plane pažymėtą 2T2g, unikalus Nr. 4400-1205-4985, kitus inžinerinius statinius – kiemo statinius (kiemo aikšteles b1, b2, stoginę s), plane pažymėtą 1b, unikalus Nr. 4400-1456-9112 (toliau – Sutikimas).
2. Nustatau, kad:
2.1. Sutikimas galios, jeigu bus įkeičiami UAB „Kėdbusas“ nuosavybės teise priklausantys išnuomotame žemės sklype Kėdainių m., J. Basanavičiaus g. 93, esantys ir šio potvarkio 1 punkte nurodyti pastatai ir statiniai.
2.2. Potvarkio 1 punkte nurodytas Sutikimas įkeisti valstybinės žemės nuomos teisę išduodamas 3 mėnesių terminui nuo potvarkio priėmimo dienos.
Šis potvarkis per vieną mėnesį nuo potvarkio įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

